‘Rower’ laat sy selfoon agterPolisiebeamptes by die verdagte. Foto: SAPD Kapt. Stpehen Thakeng, woordvoerder van die polisie, het gesê die verdagte het op 5 Desember by ‘n dokter se spreekkamer in Wesselsbron, in die Vrystaat, ingebreek. “Die verdagte het deur die dak ingebreek. Hy het die alarmstelsel gedeaktiveer en met kontant gevlug.” Volgens Thakeng het die verdagte egter een groot fout gemaak: hy het sy selfoon op die toneel agtergelaat en die polisie kon daarin slaag om die eienaar van die foon, Pasek Tsheisi, op te spoor. Polisiebeamptes het die verdagte op 27 Januarie in hegtenis geneem, nadat hy aanvanklik probeer vlug het toe hy die beamptes se voertuig gesien het. Die verdagte het reeds in die Wesselsbron-landdroshof verskyn op aanklag van sakeroof. Die saak is tot 7 Februarie uitgestel wanneer hy na verwagting om borgtog sal aansoek doen.